Pohjalainen

Pohjalainen (aiemmin Waasa (1903), Vaasa (1903Vaasa. Nro 60/1903. 14.7.1903. Lehden verkkoversio.–1984)) oli vuonna 1903 perustettu, Vaasassa ilmestynyt seitsenpäiväinen sanomalehti. Pohjalaisen levikkialue käsitti ensisijaisesti Merenkurkun rannikolla sijaitsevan Pohjanmaan nykymaakunnan suomenkieliset alueet. 

Lehti toimi Kansallisen Kokoomuksen äänenkannattajana vuosina 1918–1991, minkä jälkeen se oli sitoutumatonKokoomuksen Pohjalainen-lehti muuttui sitoutumattomaksi. HS.fi, 26.5.1991. Viitattu 24.9.2019.. Pohjalaiseksi Vaasa-lehti muutti nimensä vuonna 1984Sanomalehti Pohjalainen täytti 100 vuotta. Kaleva.fi, 24.2.2003. Viitattu 24.9.2019.. Se siirtyi tabloidiformaattiin maaliskuussa 2018Nyt voit aloittaa laskemisen: H-hetkeen on 50 päivää, Pohjalainen.fi, uutiset, viitattu 10.2.2018. Vuonna 2018 Pohjalaisen levikki oli noin 17 000. Lukijoita lehdellä oli noin 45 000, ja sen kokonaistavoittavuus on 99 000. Lehden päätoimitus oli Vaasassa ja aluetoimitukset Kauhavalla sekä Suupohjassa Kauhajoellahttp://www.pohjalainen.fi/yhteystiedot/toimitus-1.836382. 

Vuonna 2019 sanomalehdet Ilkka ja Pohjalainen yhdistettiin yhdeksi lehdeksi. Uusi lehti aloitti nimellä Ilkka-Pohjalainen ja ilmestyi ensimmäisen kerran 30. tammikuuta 2020.Ilkka-Yhtymä suunnittelee maakuntalehtibrändien yhdistämistä ja aloittaa yhteistoimintalain mukaiset neuvottelut . Lehdistötiedote. Ilkka-Yhtymä, 24.9.2019. Viitattu 24.9.2019.

Lehden historiaa
Vaasan ja Pohjalaisen historian päätoimittajista muistetaan erityisesti Jaakko Ikola eli legendaarinen ”Vaasan Jaakkoo”, joka aloitti työnsä Vaasa-lehdessä 1918, nousi kuutisen vuotta myöhemmin päätoimittajaksi ja jatkoi sen jälkeen vielä toisena toimittajana 1950-luvun alkuun astiAla-Korpi, Jaana-Stiina: Tähän se tulee! Pohjalainen.fi, 3.6.2015. Viitattu 25.9.2019.Jaakko Ikola. Suomen kansanedustajat. Eduskunta. Viitattu 25.9.2019.. Pitkäaikaisin päätoimittaja, vuonna 1951 aloittanut Ilmari Laukkonen, puolestaan luotsasi lehteä miltei 30 vuoden ajanRintala, Erkki: Ilmari Laukkonen. Muistokirjoitus. HS.fi, 17.4.2013. Viitattu 25.9.2019.. Hän kirjoitti myös lehden ensimmäisen, vuoteen 1978 ulottuvan yrityshistorian Vaasa aikansa kuvastimena 1–2.

Nimenmuutoksen jälkeen 1984–

Syyskuun 14. päivänä 1984 ilmestyi ensimmäinen Pohjalainen, kun Vaasa otti käyttöön uuden nimen.
Samoihin aikoihin sijoittajaryhmä keulakuvinaan Taito Tuunanen ja Kai Mäkelä aloitti lehteä julkaisseen Vaasa Oy:n nurkanvaltauksen, joka päättyi maakuntalehtien pelastamiseksi syntyneen Pro Lehdistön väliintuloonNurmi, Seppo: "Vaasa Oy:n osakkeilla tuottoa". Pohjalainen, 7.3.2013, s. 6.Vaasa Oy. Pörssitieto.fi. Viitattu 29.9.2019.Vuorio, Kaija: Sanoma, lähettäjä, kulttuuri. Lehdistöhistorian tutkimustraditiot Suomessa ja median rakennemuutos. Väitöskirja. 2009. Jyväskylä Studies in Humanities, nro 125. S. 67.. Vuoden 1990 lopussa Vaasa Oy kuitenkin fuusioitui Aamulehti-yhtymään.

Ilkka-Yhtymän omistuksessa 1992–2020

Pohjalainen siirtyi Aamulehti-yhtiöltä Ilkka-Yhtymän (tuolloin Ilkka Oy) omistukseen vuonna 1992, kun Aamulehti-yhtiö myi Vaasa Oy:n osakkeet sille. Viimeisinä vuosina lehteä julkaisi Ilkka-Yhtymän tytäryhtiö I-Mediat Oy.Historia . Ilkka-Yhtymä. Viitattu 24.9.2019.Viljanmaa, Toni: "Pohjalainen lehti saa aina voimaa omasta yhteisöstään". Pääkirjoitus. Pohjalainen, 25.9.2019, s. 2. Artikkelin verkkoversio. Pohjalaisen lisäksi I-Mediat julkaisi myös toista maakuntalehteä eli ykkösbrändiään Ilkkaa, viittä paikallislehteä sekä kahta kaupunkilehteäKustannustoiminta . Ilkka-Yhtymä. Viitattu 25.9.2019..

1990-luvun lopussa Pohjalainen liittyi Ilkan lailla Väli-Suomen Median toimitukselliseen yhteistyöverkostoon, josta se erosi 2014, kun Ilkka-Yhtymä solmi korvaavan yhteistyösopimuksen Lännen Median kanssaLännen Media -yhteistyösopimus allekirjoitettiin . Lehdistötiedote. Ilkka-Yhtymä, 23.6.2014. Viitattu 24.9.2019.. Näitä yhteistyökuvioita vielä tiiviimpää toimituksellista yhteistyötä Pohjalainen ja Ilkka olivat tehneet keskenään 1990-luvulta asti. Yhteistyöjatkumon odotetuksi jatkoksi Ilkka-Yhtymä ilmoitti syyskuussa 2019 suunnittelevansa kahden maakuntalehtensä yhdistämistä yhdeksi lehdeksi.

 Päätoimittajat 
 O. E. Könni 1903
 Erkki Wallin-Voionmaa 1903–1905
 H. J. Räisänen 1905–1910
 Yrjö Kataja 1910–1913
 V. J. Tuomikoski 1913–1924
 Jaakko Ikola 1924–1941
 Heikki Hyppönen 1941–1950
 Ilmari Laukkonen 1951–1980
 Jaakko Korjus 1981–1984
 Erkki Malmivaara 1985–1991
 Jaakko Elenius 1991–1996
 Kari Mänty 1996–2002"Vaasa-lehden ja Pohjalaisen päätoimittajat 1903–2003". Pohjalainen. Juhlalehti. 24.2.2003, s. 2.
 Markku Mantila 2002–2009"Mantila siirtyy Vaasasta Kalevan ohjaksiin". Pohjalainen, 28.11.2008, s. 1.
 Arno Ahosniemi 2009
 Kalle Heiskanen 2010–2013
 Toni Viljanmaa 2014–2019

 Lähteet 

 Kirjallisuutta 




 Aiheesta muualla 
 Pohjalaisen kotisivut
 Pohjalaisen mediatiedot
 Vaasa digitaalisessa sanomalehtiarkistossa

Luokka:I-Mediat
Luokka:Ilmestymästä lakanneet suomalaiset sanomalehdet
Luokka:Pohjanmaan media
Luokka:Vaasan media